CELEX: 32016D1101
Language: ro
Date: 2016-07-05 00:00:00
Title: Decizia de punere în aplicare (UE) 2016/1101 a Comisiei din 5 iulie 2016 de modificare a anexelor I și II la Decizia 2004/558/CE în ceea ce privește statutul de regiune indemnă de rinotraheită infecțioasă bovină al landurilor Renania-Palatinat, Saarland și al unităților administrative Arnsberg, Detmold și Münster din Germania [notificată cu numărul C(2016) 4135] (Text cu relevanță pentru SEE)

7.7.2016   
            
            
               RO
            
            
               Jurnalul Oficial al Uniunii Europene
            
            
               L 182/51
            
         DECIZIA DE PUNERE ÎN APLICARE (UE) 2016/1101 A COMISIEI
   din 5 iulie 2016
   de modificare a anexelor I și II la Decizia 2004/558/CE în ceea ce privește statutul de regiune indemnă de rinotraheită infecțioasă bovină al landurilor Renania-Palatinat, Saarland și al unităților administrative Arnsberg, Detmold și Münster din Germania
   
      
         [notificată cu numărul C(2016) 4135]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special articolul 9 alineatele (2) și (3) și articolul 10 alineatele (2) și (3),
   întrucât:
   
               (1)
            
            
               Directiva 64/432/CEE stabilește normele pentru schimburile comerciale de bovine în interiorul Uniunii. Articolul 9 din directiva în cauză prevede că un stat membru care are un program național obligatoriu de combatere a rinotraheitei infecțioase bovine poate prezenta programul respectiv Comisiei spre aprobare. Articolul 9 din Directiva 64/432/CEE prevede, de asemenea, definiția garanțiilor suplimentare care pot fi solicitate în cadrul schimburilor comerciale din interiorul Uniunii.
            
         
               (2)
            
            
               Articolul 10 din Directiva 64/432/CEE prevede că, dacă un stat membru consideră că teritoriul său este complet sau parțial indemn de rinotraheita infecțioasă bovină, el trebuie să prezinte Comisiei documentele justificative corespunzătoare. Articolul stabilește, de asemenea, definiția garanțiilor suplimentare care pot fi solicitate în cadrul schimburilor comerciale din interiorul Uniunii.
            
         
               (3)
            
            
               Decizia 2004/558/CE a Comisiei (2) aprobă programele pentru combaterea și eradicarea infectării cu herpesvirusul bovin de tip 1 (BHV-1) prezentate de statele membre enumerate în anexa I la decizia respectivă, pentru regiunile enumerate în anexa respectivă în care se aplică garanții suplimentare în conformitate cu articolul 9 din Directiva 64/432/CEE. În plus, anexa II la Decizia 2004/558/CE enumeră regiunile statelor membre considerate indemne de BHV-1 în care se aplică garanții suplimentare în conformitate cu articolul 10 din Directiva 64/432/CEE.
            
         
               (4)
            
            
               Landurile Hamburg, Renania de Nord-Westfalia, Renania-Palatinat, Saarland și Schleswig-Holstein din Germania sunt în prezent enumerate în anexa I la Decizia 2004/558/CE.
            
         
               (5)
            
            
               Germania a prezentat Comisiei documentația justificativă pentru ca landurile Renania-Palatinat, Saarland și unitățile administrative Arnsberg, Detmold și Münster din landul Renania de Nord-Westfalia să fie considerate indemne de BHV-1 și pentru ca garanțiile suplimentare în conformitate cu articolul 10 din Directiva 64/432/CEE să se aplice acestor landuri.
            
         
               (6)
            
            
               În urma evaluării documentației justificative prezentate de Germania, landurile Renania-Palatinat, Saarland și unitățile administrative Arnsberg, Detmold și Münster din landul Renania de Nord-Westfalia ar trebui să fie eliminate din anexa I la Decizia 2004/558/CE și introduse în anexa II la directiva respectivă, iar aplicarea garanțiilor suplimentare în conformitate prevăzute la articolul 10 din Directiva 64/432/CEE ar trebui să extinse pentru a include aceste landuri. Prin urmare, anexele I și II la Decizia 2004/558/CE ar trebui modificate în consecință.
            
         
               (7)
            
            
               Prin urmare, Decizia 2004/558/CE ar trebui modificată în consecință.
            
         
               (8)
            
            
               Măsurile prevăzute în prezenta decizie sunt conforme cu avizul Comitetul permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexele I și II la Decizia 2004/558/CE se înlocuiesc cu textul anexei la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 5 iulie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO 121, 29.7.1964, p. 1977/64.
   
      (2)  Decizia 2004/558/CE a Comisiei din 15 iulie 2004 de punere în aplicare a Directivei 64/432/CEE a Consiliului privind garanțiile suplimentare pentru schimburile intracomunitare cu bovine în ceea ce privește rinotraheita infecțioasă bovină și aprobarea programelor de eradicare prezentate de anumite state membre (JO L 249, 23.7.2004, p. 20).
   
      ANEXĂ
      „
            ANEXA I
            
                        State membre
                     
                     
                        Regiuni din statele membre în care garanțiile suplimentare pentru rinotraheita infecțioasă bovină se aplică în conformitate cu articolul 9 din Directiva 64/432/CEE
                     
                  
                        Belgia
                     
                     
                        Toate regiunile
                     
                  
                        Republica Cehă
                     
                     
                        Toate regiunile
                     
                  
                        Germania
                     
                     
                        Landurile:
                        
                                     
                                 
                                 
                                    Hamburg
                                 
                              
                                     
                                 
                                 
                                    Schleswig-Holstein
                                 
                              Următoarele unități administrative din Renania de Nord-Westfalia:
                        
                                     
                                 
                                 
                                    Düsseldorf
                                 
                              
                                     
                                 
                                 
                                    Köln
                                 
                              
                  
                        Italia
                     
                     
                        Regiunea Friuli-Venezia Giulia
                        Provincia autonomă Trento
                     
                  
         
            ANEXA II
            
                        State membre
                     
                     
                        Regiuni din statele membre în care garanțiile suplimentare pentru rinotraheita infecțioasă bovină se aplică în conformitate cu articolul 10 din Directiva 64/432/CEE
                     
                  
                        Danemarca
                     
                     
                        Toate regiunile
                     
                  
                        Germania
                     
                     
                        Landurile:
                        
                                     
                                 
                                 
                                    Baden-Württemberg
                                 
                              
                                     
                                 
                                 
                                    Freistaat Bayern (Bavaria)
                                 
                              
                                     
                                 
                                 
                                    Berlin
                                 
                              
                                     
                                 
                                 
                                    Brandenburg
                                 
                              
                                     
                                 
                                 
                                    Bremen
                                 
                              
                                     
                                 
                                 
                                    Hessa
                                 
                              
                                     
                                 
                                 
                                    Saxonia Inferioară
                                 
                              
                                     
                                 
                                 
                                    Mecklenburg-Pomerania de Vest
                                 
                              
                                     
                                 
                                 
                                    Renania-Palatinat
                                 
                              
                                     
                                 
                                 
                                    Saarland
                                 
                              
                                     
                                 
                                 
                                    Saxonia
                                 
                              
                                     
                                 
                                 
                                    Saxonia-Anhalt
                                 
                              
                                     
                                 
                                 
                                    Turingia
                                 
                              Următoarele unități administrative din Renania de Nord-Westfalia
                        
                                     
                                 
                                 
                                    Arnsberg
                                 
                              
                                     
                                 
                                 
                                    Detmold
                                 
                              
                                     
                                 
                                 
                                    Münster
                                 
                              
                  
                        Italia
                     
                     
                        Regiunea Valle d'Aosta
                        Provincia autonomă Bolzano
                     
                  
                        Austria
                     
                     
                        Toate regiunile
                     
                  
                        Finlanda
                     
                     
                        Toate regiunile
                     
                  
                        Suedia
                     
                     
                        Toate regiunile
                     
                  ”